**Loovtöö koosneb järgmistest osadest**

I Tiitelleht

II Töö valiku põhjendus

III Töö etapid ja tähtajad

IV Töö kokkuvõtlik aruanne

LISAD

Juhendaja hinnang

**Teksti kirjutamine**

Töö esitatakse valge kirjutuspaberi ühel poolel A4 formaadis. Uurimistöö köidetakse kiirköitjasse.

Töö peab olema trükitud arvutil. Töö tuleb trükkida kirjatüübis Times New Roman tähesuurusega 12 punkti ja reavahega 1,5.

Lehe vaba äär peab üleval ja all olema 2,5 cm, paremal 1,5 cm ja vasakul 3 cm.

Tekstilõigud joondatakse mõlema serva järgi (rööpjoondus).

Kõik töö leheküljed alates tiitellehest kuni lisade lõpuni saavad järjekorranumbri, kuid nummerdamist alustatakse alates teisest lehest (lehekülje number puudub vaid tiitellehel). Numbri kirjutamisel arvestatakse, et number trükitakse lehekülje alumisse serva keskele.

Tekstilõigud eraldatakse tühja reavahega.

Tekstis esiletõstmist vajavaid sõnu või lauseid võib vormistada **paksus** kirjas. Eristuskirjaga ei maksa liialdada. Võõrkeelsed nimetused kirjutatakse *kaldkirjas.*

Töö pealkirjad kirjutatakse suurte tähtedega (14 pt) ja paksus kirjas. Pealkirja lõppu punkti ei panda, erandiks on pealkiri, mis koosneb mitmest lausest.

**I tiitelleht**

Tiitellehel kasutatakse samuti tähesuurust 12. pealkiri läbivate suurte tähtedega paksus kirjas.

KEHTNA PÕHIKOOL

Mari Lill

**MINU TÖÖ PEALKIRI**

Loovtöö

Juhendaja Jüri Leht

Kehtna 2015

**II Töö valiku põhjendus**

Miks valisid just selle töö? Kuidas on loovtöö õppekava läbiva teemaga seotud ja/või milliseid õppeaineid see lõimib? Too näiteid.

Mis on töö eesmärk?

Töö lühiiseloomustus (kui on mitu tegijat, siis igaühe osa selles)

**III Töö etapid ja tähtajad**

*Millises järjekorras, mida tegid, millal tegid? Milliseid tegevusi selleks ette võtsid?*

**IV Töö kokkuvõtlik aruanne**

*Anna hinnang oma tööle. Mis läks teisiti kui kavandasid? Mida uut teada said? Mida uut õppisid? Millised olid raskused? Mida oleks võinud teisiti teha? Rühmatöö korral kirjelda tööülesannete jaotust, kogu rühma tegevust ning oma panust ühistöö valmimisel.*

**LISA**

Näidised, pildid, graafikud, esitlused jmt

**Juhendaja hinnang**

*Hinnang tööprotsessile. Tähtaegadest kinnipidamine. Töö tulemus.*